Diari Oficial de la Generalitat Valenciana


Sumari del DOGV 9316, del 08-04-2022 (2022/3019)

Informació i participació pública del projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores per a la concessió d'ajudes al desenvolupament i aplicació de projectes d'R+D+I en matèria mediambiental d'adaptació, mitigació del canvi climàtic i transició ecològica a la Comunitat Valenciana, i convocatòria corresponent a l'exercici pressupostari 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9316

Data del DOGV
:   08-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/3019


Data del document
:   01-04-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació i participació pública del projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores per a la concessió d'ajudes al desenvolupament i aplicació de projectes d'R+D+I en matèria mediambiental d'adaptació, mitigació del canvi climàtic i transició ecològica a la Comunitat Valenciana, i convocatòria corresponent a l'exercici pressupostari 2022. [2022/3019]  
Mitjançant la Resolució de data 20 de gener de 2022, del director general de Transició Ecològica, va començar la tramitació del projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores per a la concessió d'ajudes al desenvolupament i aplicació de projectes d'R+D+I en matèria mediambiental d'adaptació, mitigació del canvi climàtic i transició ecològica a la Comunitat Valenciana, i convocatòria corresponent a l'exercici pressupostari 2022, amb la finalitat de fomentar la investigació aplicada en matèria d'adaptació i mitigació del canvi climàtic, en tècniques de les quals es deriven beneficis mediambientals i es traduïsquen també en referents globals d'avanços tècnics en matèria energètica, especialment en les procedents de fonts renovables, així com en la lluita contra el canvi climàtic, fomentant la investigació en matèria d'energies renovables, emmagatzematge d'energies renovables, nous materials o noves aplicacions de materials d'ús en qualsevol àmbit productiu que impliquen reducció de gasos d'efecte d'hivernacle, especialment els que, en la fabricació, s'empren residus o altres tipus de restes orgàniques o inorgàniques, o procedents de matèries primeres abundants, l'obtenció de les quals no implique altes taxes d'emissions de carboni, d'igual manera, es considerarà la investigació en tècniques de captació de CO.  
  
D'acord amb la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, així com l'article 83 de la Llei 39/2015, d'1 d'octubre, del procediment administratiu comú de les administracions públiques i l'article 165.1 de la Llei 1/2015, de 6 de febrer, d'hisenda pública, del sector públic instrumental i de subvencions, s'exposa al públic el projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica que regula la concessió d'ajudes per a projectes d'R+D+I en matèria mediambiental d'adaptació, mitigació del canvi climàtic, transició ecològica i energètica a la Comunitat Valenciana, i convocatòria corresponent a l'exercici pressupostari 2022, durant un termini de deu dies, a comptar des de l'endemà a la data de publicació d'aquest anunci en el Diari Oficial de la Generalitat Valenciana, als efectes que les persones que es consideren interessades puguen presentar al·legacions, observacions o suggeriments sobre el seu contingut.  
  
L'esmentat projecte d'ordre podrà ser consultat en la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica, a través de l'enllaç:  
https://agroambient.gva.es/va/resolucions-d-ajudes-en-tramit-dinformacio-publica  
  
Les al·legacions, suggeriments o observacions efectuats per les persones o entitats que es consideren interessades, han de realitzar-se mitjançant correu electrònic dirigit a Direcció General de Transició Ecològica: dg\_ydrzslrnkzkntficwa@lcp.xe indicant en l'assumpte «Al·legacions al projecte d'ordre de la Conselleria d'Agricultura, Desenvolupament Rural, Emergència Climàtica i Transició Ecològica per la qual s'estableixen les bases reguladores per a la concessió d'ajudes al desenvolupament i aplicació de projectes d'R+D+I en matèria mediambiental d'adaptació, mitigació del canvi climàtic i transició ecològica a la Comunitat Valenciana, i convocatòria corresponent a l'exercici pressupostari 2022».  
  
València, 1 d'abril de 2022.- El director general de Transició Ecològica: Pedro Fresco Torralba.